Isabella d'Aragona (1470-1524)

Meur a Izabel Aragon zo bet.

Isabella di Aragona, Isabella d'Aragona en italianeg (Napoli,  – idem, ), a oa ur briñsez italian eus Rouantelezh Naplez, dugez Milano ha Bari.

Buhez
Merc'h e oa da Alfonso II Naplez (1448-1495), roue Naplez, eus Tiegezh Trastamara, ha d'e bried Ippolita Maria Sforza (1446-1484). He mamm a oa merc'h da Francesco Sforza ha moereb da Gian Galeazzo Sforza (1469-1494), dug Milano.

Dimezet e voe e miz C'hwevrer 1489 da Gian Galeazzo Sforza, a oa kenderv dezhi, evit kadarnaat an emglev etre dugelezhioù Milano ha Naplez.

Mervel a reas he fried e 1494, pemp bloaz goude, pa oa-eñ 25 bloaz. Krediñ a reer e voe kontammet gant e eontr Ludovico Sforza, a voe anvet da zug neuze.

 Bugale 
Tri bugel o doe Izabel ha Gian Galeazzo Sforza.
 Ippolita (1490/3-1501), anvet evel mamm Izabel, marvet da 11 vloaz
 Francesco (1491-1512), dug Milano, a varvas da 21 bloaz goude kouezhañ diwar e varc'h
 Bona (1494-1557), a zimezas e 1518 da Zygmunt Iañ an Henañ, roue Polonia

 Hêrezh
Meneget e veze Izabel evel an hini a oa poltredet gant Leonardo da Vinci (1452-1519) en e daolenn Mona Lisa. Lavaret ez eus bet ivez ec'h addimezas e kuzh da Leonardo da Vinci, hag o dije bet daou vab ha teir merc'h. 

 Levrlennadur 
 F. M. Vaglienti, Isabella d’Aragona, 2000,

 Liammoù diavaez 
   Isabella of Aragon and her family 

 Pennadoù kar 
 Trastamara
 Sforza
 Dugelezh Milano

Rummad:Duged Milano
Rummad:Ganedigezhioù 1470
Rummad:Marvioù 1524